Hy sê elkeen het die verantwoordelikheid om die “nuwe kurwe te help afplat” deur dit te vermy om die virus op te doen en te versprei.
In Kaapstad en omgewing is die hospitale nog nie onder dieselfde druk nie, maar ’n kommerwekkende toename in Covid-19-pasiënte word ondervind.
Life Healthare begin ook ’n toename sien in Covid-19-opnames in KwaZulu-Natal. Die situasie word gemonitor en die hospitaalgroep het begin voorberei vir ’n potensiële tweede golf in die provinsie.
Mediclinic het bevestig ’n sterk toename in gevalle van Covid-19-pasiënte wat sorg benodig, word waargeneem in die Suid-Kaap, Kaapse wynland en die Kaapstad-metropool, terwyl die getalle in Gauteng en KwaZulu-Natal ook styg.
Life Healthcare het in die Oos-Kaap nie-noodsaaklike operasies in sy hospitale tydelik gestaak. Noodsaaklike dienste soos vir kraam- en noodgevalle word wel nog in sy hospitale verskaf.